Na temelju članka 22.stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 16/12., 86/12., 94/13. i 152/14.) i Odluke o upisu učenika u prvi razred srednje škole u školskoj godini 2015./16. (Narodne novine broj 52/15.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PROGRAM | BROJ UČENIKA | PRVI STRANI JEZIK | IZBORNI PREDMET | POPIS PREDMETA POSEBNO VAŽNIH ZA UPIS( VII. i VIII. raz. O.Š.) | POPIS PREDMETA POSEBNO VAŽNIH ZA UPIS(po izboru škole) | NATJECANJA IZPREDMETA POIZBORU ŠKOLE | MINIMALNI BODOVNI PRAG | DATUM PROVJERE STRANOG JEZIKA (za učenike koji ga nisu učili najmanje 4 godine u OŠ) |
| Elektrotehničar | 52 | Engleski | Vjeronauk ili etika | Hrvatski jezik, Matematika, Strani jezik, Fizika, Tehnička kultura | Kemija | Informatika | 44 | 2. 7. 2015.u 9,00 sati |
| Tehničar za elektroniku | 26 | Engleski | Vjeronauk ili etika | Hrvatski jezik,Matematika,Strani jezik,Fizika,Tehnička kultura | Kemija | Informatika | 44 |
| Tehničar za računalstvo | 52 | Engleski | Vjeronauk ili etika | Hrvatski jezik,Matematika,Strani jezik,Fizika,Tehnička kultura | Kemija | Informatika | 44 |

**ELEKTROTEHNIČKA ŠKOLA SPLIT**

**Teslina 2, 21000 Split**

**objavljuje**

**N A T J E Č A J**

**za upis učenika u prvi razred školske godine 2015./2016.**

**I. OPĆE ODREDBE**

**1)** Učenici – kandidati za upis – koji su završili osnovno obrazovanje, upisuju se u I. razred Škole u skladu s brojem upisnih mjesta utvrđenih Odlukom o upisu učenika u I. razred srednje škole u školskoj godini 2015./2016. (*„Narodne novine“ br. 52/15.)*, te Pravilnikom o elementima i kriterijima za izbor kandidata za upis u I. razred srednje škole *(„Narodne novine“ br. 49/15.).*

**2)** Pod jednakim uvjetima u Školu se upisuju hrvatski državljani, Hrvati iz drugih država te djeca državljana iz država članica Europske unije.

**3)** U prvi razred Škole mogu se upisati kandidati koji do početka školske godine u kojoj upisuju prvi razred navršavaju 17 godina. Iznimno, uz odobrenje školskog odbora, u prvi razred može se upisati kandidat do navršenih 18 godina, a uz odobrenje ministarstva nadležnog za obrazovanje (u daljnjem tekstu: Ministarstvo) kandidat stariji od 18 godina.

**4)** **Prijave i upis kandidata u prve razrede provode se putem Nacionalnog informacijskog sustava prijava i upisa u srednje škole (NISpuSŠ), osim u posebnim slučajevima propisanim odlukom o upisu iz točke 1).**

**5)** U svakome upisnom roku kandidat može prijaviti najviše 6 odabira programa obrazovanja.

**6)** U Školu se može upisati kao redoviti učenik bez plaćanja troškova školovanja i kandidat koji je strani državljanin iz zemlje izvan Europske unije, ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti odnosno javnih ustanova;

2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;

3. ako je roditelj ili skrbnik te osobe hrvatski državljanin;

4. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;

5. ako roditelj ili skrbnik te osobe ima odobren stalni boravak u Hrvatskoj;

6. ako je roditelj ili skrbnik te osobe diplomatski ili poslovni predstavnik strane države u Hrvatskoj;

7. ako je takva osoba ili roditelj ili skrbnik te osobe azilant ili tražitelj azila;

8. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

**7)** Kandidat strani državljanin iz zemalja izvan Europske unije, a koji ne ispunjava ni jedan od uvjeta iz točke 6), može se upisati u Školu kao redoviti učenik uz obvezu plaćanja troškova školarine, ako ima reguliran status boravka sukladno zakonu kojim je uređen status stranaca.

Odluku o godišnjim troškovima školovanja učenika iz točke 7) donosi osnivač Škole na prijedlog školskoga odbora.

Iznimno, osnivač može, na prijedlog školskoga odbora, donijeti odluku kojom učenika oslobađa obveze plaćanja troškova školarine.

**8)** Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika.

Provjeru znanja iz stranog jezika provodi stručno povjerenstvo Škole, o čemu sastavlja zapisnik.

Provjeru znanja kandidat polaže u jednoj školi i rezultati provjere vrijede za prijavu u druge škole koje uvjetuju znanje istoga stranog jezika.

**II. ZAJEDNIČKI, DODATNI I POSEBANI ELEMENT VRJEDNOVANJA**

**II. 1. ZAJEDNIČKI ELEMENT VREDNOVANJA KANDIDATA**

**1)** Zajednički element vrednovanja za upis kandidata u sve programe obrazovanja čine prosjeci zaključnih ocjena iz svih nastavnih predmeta na dvije decimale u posljednja četiri razreda osnovnog obrazovanja.

Na takav način moguće je steći najviše 20 bodova.

**2)** Za upis kandidata u programe obrazovanje, uz element iz točke 1) vrednuju se i zaključne ocjene u posljednja dva razreda osnovnog obrazovanja iz nastavnih predmeta: **Hrvatski jezik**, **Matematika i prvi strani jezik** te triju nastavnih predmeta važnih za nastavak obrazovanja u pojedinim programima obrazovanja od kojih su dva propisana *Popisom predmeta posebno važnih za upis:* ***Fizika i Tehnička kultura****,* a jedan samostalno određuje Škola od obveznih nastavnih predmeta koji se uče u osnovnoj školi: **Kemija**.

Na takav način moguće je steći najviše 80 bodova.

**3)** U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

**II. 2. DODATNI ELEMENTI VREDNOVANJA KANDIDATA**

**1)** Dodatni element vrednovanja čine sposobnosti i znanja kandidata.

**2)** Sposobnosti i znanja kandidata dokazuju se i vrednuju:

– na osnovi rezultata postignutih na natjecanjima u znanju;

– na osnovi rezultata postignutih na natjecanjima školskih sportskih društava.

***II.2.1. Vrednovanje rezultata kandidata postignutih na natjecanjima iz znanja***

**1)** Pravo na izravan upis ili dodatne bodove ostvaruju kandidati na osnovi rezultata koje su postigli na:

• natjecanjima u znanju iz nastavnih predmeta: **Hrvatskoga jezika, Matematike, prvoga stranog jezika**;

• natjecanjima u znanju iz dvaju nastavnih predmeta posebno značajnih za upis u skladu s *Popisom predmeta posebno važnih za upis:* **Fizike i Tehničke kulture**;

• jednome natjecanju iz znanja koji samostalno određuje srednja škola iz Kataloga natjecanja i smotri učenika i učenica osnovnih i srednjih škola Republike Hrvatske, a koja se provode u organizaciji Agencije za odgoj i obrazovanje: **Kemije**.

**2)** Vrednuju se i boduju rezultati kandidata postignutih na državnim natjecanjima iz znanja iz *Kataloga natjecanja i smotri učenika i učenica osnovnih i srednjih škola Republike Hrvatske,* koja se provode u organizaciji Agencije za odgoj i obrazovanje, a koja je odobrilo Ministarstvo te međunarodnim natjecanjima koje verificira Agencija za odgoj i obrazovanje, a prema sljedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis (pod uvjetom da zadovolje na ispitu sposobnosti i darovitosti u školama u kojima je to uvjet za upis) |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja  | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

***II. 2. 2. Vrednovanje rezultata kandidata postignutih na sportskim natjecanjima***

 **1)** Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskoga školskoga športskog saveza.

**2)** Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| **Natjecanja školskih sportskih društava** | Učenici koji su na državnom natjecanju kao članovi ekipe osvojili prvo mjesto | **3 boda** |
| Učenici koji su na državnom natjecanju kao članovi ekipe osvojili drugo mjesto | **2 boda** |
| Učenici koji su na državnom natjecanju kao članovi ekipe osvojili treće mjesto  | **1 bod** |

***II. 3. POSEBAN ELEMENT VREDNOVANJA KANDIDATA***

**1)** Poseban element vrednovanja kandidata čini vrednovanje uspjeha:

– kandidata sa zdravstvenim teškoćama;

– kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;

– kandidata za upis na osnovi Nacionalne strategije za uključivanje Roma za razdoblje od 2013. do 2020. godine;

– kandidata hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo.

**2)** Kandidatu će se priznati ostvarivanje isključivo jednoga (najpovoljnijeg) prava od prava prema odredbama navedenim u točkama II.3.1, II.3.2. i II.3.3. (odnosno člancima 19., 20., 21. i 22. Pravilnika o elementima i kriterijima za izbor kandidata za upis učenika u I. razred srednje škole (u daljnjem tekstu: Pravilnik).

***II. 3. 1. Vrednovanje uspjeha kandidata sa zdravstvenim teškoćama***

 **1)** Kandidat sa zdravstvenim teškoćama je kandidat koji je osnovno obrazovanje završio po redovitome nastavnom planu i programu, a kojem su teže zdravstvene teškoće i/ili dugotrajno liječenje utjecali na postizanje rezultata tijekom prethodnoga obrazovanja i/ili mu značajno sužavaju mogući izbor srednjoškolskoga programa obrazovanja.

**2)** Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

**3)** Za ostvarivanje dodatnih bodova kandidat iz stavka 1. ovoga članka obvezno prilaže:

– stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkoga i/ili gimnazijskoga) izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

***II. 3. 2. Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima***

 **1)** Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se jedan bod na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

**2)** Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

– živi uz jednoga i/ili oba roditelja s dugotrajnom teškom bolesti;

– živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja kao korisnika socijalne skrbi;

– mu je jedan roditelj preminuo;

– je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

**3)** Za ostvarenje navedenih prava kandidat prilaže:

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list koje je izdalo nadležno tijelo u jedinici lokalne ili područne (regionalne) jedinice ili Grada Zagreba;

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

***II. 3. 3. Vrednovanje uspjeha kandidata na osnovi Nacionalne strategije za uključivanje Roma za razdoblje od 2013. do 2020. godine***

 **1)** Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se dva boda na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

**2)** Za ostvarivanje dodatnih bodova kandidat prilaže preporuku Vijeća romske nacionalne manjine odnosno registrirane romske udruge.

***II. 3. 4. Vrednovanje uspjeha hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo***

 1) Pravo na izravni upis u srednju školu imaju kandidati hrvatski državljani čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo, a koji su se najmanje dva od posljednjih četiriju razreda prethodnoga obrazovanja školovali u inozemstvu.

**2)** Za ostvarivanje prava na izravan upis kandidat obvezno mora priložiti odgovarajuće dokaze o boravku u inozemstvu, trajanju školovanja i razlozima boravka u inozemstvu (dokaz o državljanstvu, trajanju i razlozima boravka u inozemstvu te svjedodžbe razreda završenih u inozemstvu).

**III. VREDNOVANJE USPJEHA KANDIDATA S TEŠKOĆAMA U RAZVOJU**

 **1)** Kandidat s teškoćama u razvoju je kandidat koji je osnovnu školu završio prema rješenju ureda državne uprave u županiji odnosno Gradskoga ureda za obrazovanje, kulturu i sport Grada Zagreba (u daljnjem tekstu: Ured) o primjerenome programu obrazovanja.

**2)** Kandidati s teškoćama u razvoju rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

**3)** Pravo upisa u nekome programu obrazovanja ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnome pedagoškome standardu srednjoškolskoga sustava odgoja i obrazovanja (»Narodne novine« broj 63/08 i 90/10).

**4)** Za ostvarenje prava iz stavka 2. ovoga članka kandidat obvezno prilaže:

– rješenje Ureda o primjerenom programu obrazovanja;

– stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkoga i/ili gimnazijskoga) izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

**IV. ZDRAVSTVENA SPOSOBNOST KANDIDATA**

Kandidat koji se upisuje u programe Škole, pri upisu obvezno dostavlja:

– liječničku svjedodžbu medicine rada, prema odredbama

 JEDINSTVENOG POPISA ZDRAVSTVENIH KONTRAINDIKACIJA SREDNJOŠKOLSKIH OBRAZOVNIH PROGRAMA U SVRHU UPISA U I. RAZRED SREDNJE ŠKOLE (objavljenim na [www.mzos.hr](http://www.mzos.hr) 4. srpnja 2014.)

**V. MINIMALNI BODOVNI PRAG**

Utvrđeni minimalni broj bodova za sve programe je **44**, i primjenjuje se tijekom cijeloga upisnog postupka.

**VI. UTVRĐIVANJE UKUPNOGA REZULTATA KANDIDATA**

Ljestvica poretka kandidata utvrđuje se na osnovi zajedničkoga, dodatnoga i posebnog elementa vrednovanja uz dokazivanje zdravstvene sposobnosti kandidata za obavljanje poslova i radnih zadaća u odabranom zanimanju.

**VII. UPISNI ROKOVI**

***Ljetni upisni rok***

|  |  |
| --- | --- |
| Opis postupaka  | Datum  |
| Početak prijava kandidata u sustav  | 25. 5. 2015.  |
| Početak prijava obrazovnih programa  | 26. 6. 2015.  |
| Završetak prijave obrazovnih programa koji zahtijevaju dodatne provjere  | 30. 6. 2015.  |
| Provođenje dodatnih ispita i provjera te unos rezultata  | 1. – 6. 7. 2015.  |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis)  | 26. 6. 2015.  |
| Dostava osobnih dokumenata i svjedodžbi za kandidate izvan redovitog sustava obrazovanja RH  | 25. 5. 2015. – 29. 6. 2015. |
| Završetak prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  | 7. 7. 2015. |
| Brisanje s lista kandidata koji nisu zadovoljili preduvjete | 8. 7. 2015. |
| Zaključavanje odabira obrazovnih programaPočetak ispisa prijavnica  | 8. 7. 2015.  |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu)Brisanje s lista kandidata koji nisu zadovoljili preduvjete ili dostavili prijavnice | 10. 7. 2015. |
| Objava konačnih ljestvica poretka  | 11. 7. 2015.  |
| Dostava dokumenata koji su uvjet za upis u određeni program obrazovanja ( liječnička svjedodžba medicine rada i ostali dokumenti kojima su ostvarena dodatna prava za upis) srednje školeDostava potpisanog obrasca o upisu u I. razred srednje škole (upisnice) u srednju školu u koju se učenik upisao  | 13. – 17. 7. 2015. |
| Objava slobodnih mjesta za jesenski rok  | 21. 7. 2015.  |

***Jesenski upisni rok***

|  |  |
| --- | --- |
| Opis postupaka  | Datum  |
| Početak prijava u sustav i prijava obrazovnih programa  | 24. 8. 2015.  |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RHDostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.)  | 24. 8. 2015.  |
| Završetak prijave obrazovnih programa koji zahtijevaju dodatne provjere  | 25. 8. 2015.  |
| Provođenje dodatnih ispita i provjera te unos rezultata  | 26. 8. – 27. 8. 2015.  |
| Završetak prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upisZavršetak unosa rezultata popravnog ispitaBrisanje s lista kandidata koji nisu zadovoljili preduvjete  | 28. 8. 2015.  |
| Zaključavanje odabira obrazovnih programaPočetak ispisa prijavnica  | 31. 8. 2015.  |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu)Brisanje s lista kandidata koji nisu zadovoljili preduvjete ili dostavili prijavnice  | 2. 9. 2015.  |
| Objava konačnih ljestvica poretka  | 3. 9. 2015.  |
| Dostava dokumenata koji su uvjet za upis u određeni program obrazovanja (liječnička svjedodžba medicine rada, i ostali dokumenti kojima su ostvarena dodatna prava za upis) srednje škole.Dostava potpisanog obrasca o upisu u I. razred srednje škole (upisnice) u srednju školu u koju se učenik upisao  | 4. 9. 2015.  |

**VIII. PRIJAVA KANDIDATA S TEŠKOĆAMA U RAZVOJU**

***Ljetni upisni rok***

|  |  |
| --- | --- |
| Kandidati s teškoćama u razvoju prijavljuju se u uredima državne uprave u županiji odnosno Gradskom uredu za obrazovanje, kulturu i sport Grada Zagreba te iskazuju svoj odabir s liste prioriteta redom kako bi željeli upisati obrazovne programe  | 28.5.– 12. 6. 2015. |
| Upisna povjerenstva ureda državne uprave unose navedene odabire u sustav NISpuSŠ  | 28. 5. – 17. 6. 2015.  |
| Provođenje dodatnih provjera za učenike s teškoćama u razvoju i unos rezultata u sustav | 18. – 19. 6. 2015.  |
| Zatvaranje mogućnosti unosa odabira kandidataRangiranje kandidata s teškoćama u razvoju sukladno listama prioritetaSmanjenje upisnih kvota razrednih odjela pojedinih obrazovnih programa  | 17. 6. 2015.20. – 25. 6. 2015.25. 6. 2015.  |

***Jesenski upisni rok***

|  |  |
| --- | --- |
| Kandidati s teškoćama u razvoju prijavljuju se u uredima državne uprave u županiji odnosno Gradskom uredu za obrazovanje, kulturu i sport Grada Zagreba te iskazuju svoj odabir liste prioriteta redom kako bi željeli upisati obrazovne programe  | 17. – 18. 8. 2015. |
| Upisna povjerenstva ureda državne uprave unose navedene odabire u sustav NISpuSŠ  | 19. 8. 2015.  |
| Provođenje dodatnih provjera za učenike s TR i unos rezultata u sustav | 20. 8. 2015.  |
| Zatvaranje mogućnosti unosa odabira kandidataRangiranje kandidata s teškoćama u razvoju sukladno listama prioriteta | 19.8.2015.21.8.2015.  |

**IX. POSTUPAK PODNOŠENJA I RJEŠAVANJA PRIGOVORA**

 1) Učenici i ostali kandidati mogu podnositi usmene i pisane prigovore tijekom provedbe postupka prijava i upisa učenika u I. razred srednje škole.

2) Redoviti učenik osnovne škole u Republici Hrvatskoj može usmeno prigovoriti svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

3) Kandidat koji nema status redovitog učenika osnovne škole u Republici Hrvatskoj (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u Republici Hrvatskoj, ispisao se te želi ponovno upisati prvi razred u drugome obrazovnom programu; kandidat koji je prethodne školske godine završio osnovno obrazovanje u Republici Hrvatskoj, ali nije upisao srednju školu) može zbog netočno unesenih ocjena ili osobnih podataka usmeno prigovoriti Središnjem prijamnom uredu koji je unio podatke.

4) U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

5) U slučaju da učenik pri ocjenjivanju ispita sposobnosti i darovitosti nije zadovoljan ocjenom, može podnijeti prigovor pisanim putem srednjoj školi koja je provela ispit.

6) U slučaju da se utvrdi neregularnost ili nepravilnost u postupku provedbe ispita, ravnatelj srednje škole na prijedlog upisnoga povjerenstva mora otkloniti te nepravilnosti i utvrditi novu ocjenu.

7) Rokovi za podnošenje prigovora utvrđeni su u točki VII. (odnosno točkama X., XI., XII. i XIII. ove Odluke o upisu učenika u I. razred srednje škole u školskoj godini 2015./2016. – u daljnjem tekstu: Odluka) .

**X. PRIJAVA I UPIS UČENIKA**

***Prijava učenika za upis u Školu***

 1) Učenici koji osnovno obrazovanje završavaju kao redoviti učenici osnovne škole u Republici

Hrvatskoj u školskoj godini 2014./2015. prijavljuju se u NISpuSŠ u skladu s postupcima opisanima u publikaciji »Prijave i upisi u srednje škole za školsku godinu 2015./2016. – Idemo u srednju!«.

2) Učenici koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu kako je navedeno u publikaciji »Prijave i upisi u srednje škole za školsku godinu 2015./2016. – Idemo u srednju!«.

3) Učenici koji se žele upisati u I. razred srednje škole u školskoj godini 2015./2016., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Na temelju Zakona o priznavanju inozemnih obrazovnih kvalifikacija (»Narodne novine«, broj 158/2003, 198/2003, 138/2006 i 45/2011) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi školska ustanova u koju se podnositelj zahtjeva upisuje.

4) Postupci potvrđivanja (zaključavanja) lista prioriteta, potpisivanja i pohranjivanja prijavnica s konačnom listom prioriteta učenika opisani su u publikaciji »Prijave i upisi u srednje škole za školsku godinu 2015./2016. – Idemo u srednju!«.

***Upis učenika u I. razred Škole***

 1) Na temelju javne objave konačnih ljestvica poretka učenika u NISpuSŠ-u učenik ostvaruje pravo upisa u I. razred srednje škole u školskoj godini 2015./2016.

2) Svi učenici koji se upisuju u programe obrazovanja trebaju dostaviti liječničku svjedodžbu medicine rada, a učenici koji su ostvarili dodatna prava za upis, ostvaruju pravo upisa u srednju školu u školskoj godini 2015./2016. nakon dostave navedenih dokumenata u predviđenim rokovima iz točke VII., što u NISpuSŠ-u potvrđuje Škola. Učenici koji ne dostave navedenu dokumentaciju u propisanim rokovima iz točke VII. (odnosno u točkama X., XI. i XII. Odluke) gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.

3) Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (**www.upisi.hr**), koji je dužan dostaviti u srednju školu u rokovima utvrđenim u točki VII. (odnosno točkama X., XI. i XII. Odluke).

4) Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga Školi, učenik je upisan u I. razred škole u školskoj godini 2015./2016. Ako učenik zbog opravdanih razloga nije u mogućnosti u propisanim rokovima sukladno točki VII. (odnosno točkama X., XI. i XII. Odluke) dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik ili opunomoćenik.